钦定古今图书集成/明伦汇编/闺媛典/第127卷 > 林愈妻方惠女
## 钦定古今图书集成/明伦汇编/闺媛典/第127卷 > 林愈妻方惠女

按《永福县志》：“方惠女，林愈妻也。年十八适愈，仅一载，
愈亡，方葬其夫为双圹。舅姑早亡，无期功之亲。外姻
有慕其容色者，欲胁娶之，惠女知，即还父母家。父母
怜其少而无子，亦谕令改适，终不从。居数月，父母俱
丧，弟锳才四岁，惠女抚之成立。洪武三十年举人材，
任江西浮梁县主簿。惠女年六十三卒，锳举其柩与”
愈合葬。